Rikunarita-ORG/Wikinium huggingface dataset:
# தந்த வர்த்தகம்

தந்த வர்த்தகம், சு. 1912 வாக்கில் எடுத்த படம்
**தந்த வர்த்தகம்** (ஆங்கிலம்: Ivory trade) என்பது நீர்யானை, வால்ரஸ், நார்வால் எனப்படும் தந்தமூக்குத் திமிங்கிலம், கறுப்பு/வெள்ளை காண்டாமிருகம், மாமூத் வகை விலங்குகளின் – குறிப்பாக ஆப்பிரிக்க மற்றும் ஆசிய யானைகளின் – தந்தங்களின் வணிகரீதியான, அதிலும் பெரும்பாலும் சட்டவிரோதமான, வர்த்தகமாகும்.

ஆப்பிரிக்கா மற்றும் ஆசியாவில் வசிக்கும் மக்களால் நூற்றுக்கணக்கான ஆண்டுகளாக தந்தம் வர்த்தகம் செய்யப்பட்டு வருகிறது. இதன் விளைவாக பல்வேறு வகையான கட்டுப்பாடுகளும் தடைகளும் விதிக்கப்பட்டுள்ளன. செதுக்கிய பின்னர் மிளிரும் வெண்மை நிறத்தில் இருப்பதால் தந்தம் முன்பு பியானோ கட்டைகள் முதற்கொண்டு பலவகையான அலங்காரப் பொருட்களைத் தயாரிக்கப் பயன்படுத்தப்பட்டது. 1980-களில் பியானோ தொழிற்துறையானது தந்தத்திற்கு பதில் நெகிழி உள்ளிட்ட பிற பொருட்களைப் பயன்படுத்தத் துவங்கவே இத்துறைகளில் தந்தத்தின் பயன்பாடு இல்லாமல் போனது. மேலும், செயற்கை தந்தம் கண்டுபிடிக்கப்பட்ட பின்னர், அதுவே பியானோ விசைகளைத் தயாரிப்பதற்கான மாற்று பொருளாக பயன்படுத்தப்படத் துவங்கியது.

## மேலும் காண்க

* விலங்கு வன்கொடுமை
* விலங்குத் தொழிற்கூட்டு

## மேற்கோள் தரவுகள்
# மெலனி ஜாய்

| மெலனி ஜாய் |
| --- |
| மெலனி ஜாய் |
| பிறப்பு | 2 செப்டம்பர் 1966 (1966-09-02) |
| தேசியம் | அமெரிக்கர் |
| படித்த கல்வி நிறுவனங்கள் | ஆர்வர்டு பல்கலைக்கழகம் (M.Ed.) சேய்புரூக் பல்கலைக்கழகம் (Ph.D.) |
| பணி | சமூக உளவியலாளர், அறிவியல் புணைக்கதை எழுத்தாளர், பியாண்ட் கார்னிசம் என்ற அமைப்பின் தலைவர். |
| வலைத்தளம் |
| carnism.org |

**மெலனி ஜாய்** (Melanie Joy) (பிறப்பு 2 செப்டம்பர் 1966) ஒரு அமெரிக்க சமூக உளவியலாளர் மற்றும் எழுத்தாளர் ஆவார். இவர் ஊன்வாதம் என்ற கருத்தை முதன்முதலில் விளக்கியதற்காகப் பெரிதும் அறியப்படுகிறார். இவர் 2010 ஆம் ஆண்டில் கார்னிச விழிப்புணர்வு மற்றும் செயலமைப்பு (CAAN) என்றழைக்கப்பட்ட ‘’பியாண்ட் கார்னிசம்’’ என்ற ஒரு இலாப நோக்கமற்ற ஒரு அமைப்பை நிறுவியவர் ஆவார். இவர் மாசசூசெட்ஸ் பல்கலைக்கழகம் பாஸ்டன் முன்னாள் பேராசிரியராகவும் இருந்தார். *ஸ்ட்ராடஜிக் ஆக்ஷன் ஃபார் அனிமல்ஸ்* ("விலங்குகளுக்கான மூலோபாய நடவடிக்கை"), *ஒய் வி லவ் டாக்ஸ், ஈட் பிக்ஸ், அண்டு வேர் கெளஸ்* ("நாம் ஏன் நாய்களை நேசிக்கிறோம், பன்றிகளை உண்கிறோம், பசுக்களை அணிகிறோம்"), பியாண்டு பிலீஃப்ஸ் ("நம்பிக்கைக்கு அப்பால்") ஆகிய நூல்களை வெளியிட்டுள்ளார்.

மெலனி ஜாய், கல்வியியலுக்கான ஹார்வர்ட் பட்டயக் கல்லூரியில் தனது முதுகலைக் கல்வியியல் பட்டம் பெற்றார். சேபுரூக் பட்டயக் கல்லூரியில் உளவியலில் முனைவர் பட்டம் பெற்றார். தனது 23 ஆம் வயதில் ஹார்வார்ட் கல்லூரியின் மாணவியாக இருந்த போது கெட்டுப்போன பன்றிக்கறியால் செய்த ஹம்பர்க்கர் என்ற உணவினைச் சாப்பிட்டதனால் உணவு மூலம் பரவும் ஒருவித நோயினால் பாதிக்கப்பட்டு மருத்துவமனையில் அனுமதிக்கப்பட்டார். அது அவரை தாவர உணவு உண்பவராக மாற வழிவகுத்தது. இந்திய அமைச்சர் மானேகா காந்தி அவர்களால் வழங்கப்பட்ட ஒரு உரையில், ஜாய் அறநெறியற்ற முறையில் விலங்குகளை நடத்தியதை மாற்றி தனது உணவு முறையையும் மாற்றியதைக் குறிப்பிடுகிறார்.

> அந்த அனுபவம் என்னை இறைச்சி உண்பதை நிறுத்த உறுதிகொள்ள அதிகமாக வழிவகுத்தது. மேலும் விலங்குகள் வளர்ப்பு குறித்த, என்னைச் சுற்றியிருந்த, ஆனால் நான் விரும்பாத தகவல்கள் அதிகப்படியாகத் தெரிந்துகொள்ள உதவியது. என் வாழ்வின் தற்போதைய நிலைமையை பராமரிப்பதில் நான் இன்னும் முதலீடு செய்திருக்கிறேன்.இறைச்சி, முட்டை மற்றும் பால் உற்பத்தி பற்றிய உண்மைகளை நான் கற்றுக்கொண்டபோது, நான் பெருத்த ஏமாற்றமடைந்தேன். [...] மேலும் நடுக்கடலில் காணாமல் போன படகு சுக்கானையும் இழந்ததைப் போல குழப்பமும் விரக்தியும் அடைந்தேன். எதுவுமே மாறவில்லை ஆனால் எல்லாம் மாறுபாடாக இருந்தது.
>
>

அதன்பின், ஜாய் நனிசைவத்திற்கானவராய்த் தன்னைப் படிப்படியாக மாற்றிக்கொண்டார்.

ஒரு 2013 நேர்காணலில், தொடக்கத்தில் தனது முனைவர் பட்ட ஆய்வில் வன்முறை மற்றும் பாகுபாடு குறித்த சமூக உளவியலில் கவனம் செலுத்தினார் என்று குறிப்பிடுகிறார். ஆனால் பின்னர் இறைச்சி உண்னும் உளவியல் பற்றிய ஆய்வில் கவனம் மாற்றப்பட்டது. இந்த ஆய்வுக்கான நேர்காணல் நிகழ்வுகளில் ஆய்வுக்குட்படுத்தப் பட்டவர்களின் முரண்பாடான மற்றும் ஒவ்வாத சிந்தனையின் ஒரு வடிவத்தை அறிந்துகொள்கிறார். இந்த ஆய்வினால் பெற்ற அனுபவங்கள் அவர் இறைச்சியைப் பற்றிய ஒரு கோட்பாட்டினைப் பெற வழிவகுத்தது. இந்த சிந்தனைகள் அவரது பிற்காலப் பணிகளுக்கு அடிப்படையாக அமைந்தது.

## இவற்றையும் பார்க்க

* விலங்குரிமை
* நனிசைவம்
* விலங்குத் தொழிற்கூட்டு

## மேற்கோள்கள்
# அலெக்ஸ் ஹெர்ஷாஃப்ட்

| அலெக்ஸ் ஹெர்ஷாஃப்ட் |
| --- |
| அலெக்ஸ் ஹெர்ஷாஃப்ட் |
| பிறப்பு | 1 சூலை 1934 (1934-07-01) வார்சா, போலந்து |
| தேசியம் | அமெரிக்கர் |
| கல்வி | பி.எச்.டி, கனிம வேதியியல் |
| படித்த கல்வி நிறுவனங்கள் | ஐயோவா மாநிலப் பல்கலைக்கழகம் |
| பணி | தொழில்முனைவோர், நூலாசிரியர், செயற்பாட்டாளர் |
| அறியப்படுவது | அமெரிக்க விலங்குரிமை இயக்கத்தை இணை நிறுவுதல் தலைவர், விலங்குரிமை தேசிய மாநாடு theveganblog.org ஆசிரியர் யூதப் பெரும் இன அழிப்பு உயிர்ப் பிழைத்தவர் நிறுவனத் தலைவர், Farm Animal Rights Movement (FARM) |
| பிள்ளைகள் | மோனிகா லாரிசா ஹெர்ஷாஃப்ட் |
| வலைத்தளம் |
| alexhershaft.com |

**அலெக்ஸ் ஹெர்ஷாஃப்ட்** (*Alex Hershaft*) (பிறப்பு 1 ஜூலை 1934) ஒரு அமெரிக்க விலங்குரிமை செயற்பாட்டாளரும், யூதப் பெரும் இன அழிப்பில் இருந்து உயிர்ப் பிழைத்தவரும், உணவிற்காக வளர்க்கப்படும் விலங்குகளின் உரிமைகளை மேம்படுத்துவதற்காக பிரத்யேகமாக நிறுவப்பட்ட அமெரிக்காவின் மிகப் பழமையான அமைப்பான 'ஃபார்ம் அனிமல் ரைட்ஸ் மூவ்மென்ட்' (FARM) அமைப்பின் இணை நிறுவனரும் தலைவரும் ஆவார். இதற்கு முன்னர், அவர் பொருள் அறிவியல் மற்றும் சுற்றுச்சூழல் ஆலோசனைத் துறையில் 30 ஆண்டு காலப் பணியையும், மத சுதந்திரம் மற்றும் சுற்றுச்சூழல் தரம் ஆகியவற்றுக்கான இயக்கங்களில் பங்களிப்பையும் ஆற்றியவராவார்.

இஸ்ரேல் அதிபர் ரூவென் ரிவ்லினுடன் அலாக்ஸ் ஹெர்ஷாஃப்ட், மே 2015
## இவற்றையும் காண்க

* விலங்குரிமை
* நனிசைவம்

## மேற்கோள் தரவுகள்

## மேலும் படிக்க

* The Jerusalem Post
* Jewish Telegraphic Agency
* Ynet News
* The Huffington Post
* Jewish Journal
* Haaretz
* The Jewish Chronicle பரணிடப்பட்டது 2016-10-28 at the வந்தவழி இயந்திரம்
* Pittsburgh Post-Gazette
* The Jerusalem Post
 (subscription required)

## வெளியிணைப்புகள்

* alexhershaft.com
* Farm Animal Rights Movement – அதிகாரப்பூர்வ வலைதளம்
* The Vegan Blog by Hershaft
* Never Again Global
# விலங்கு நெறிமுறை ஆய்விதழ்

*விலங்கு நெறிமுறை ஆய்விதழ்
Journal of Animal Ethics*| படிமம்:Journal of Animal Ethics cover.jpg |
| துறை | விலங்கு நெறிமுறை |
| மொழி | ஆங்கிலம் |
| பொறுப்பாசிரியர் | ஆண்ட்ரூ லின்சி கிளேர் லின்சி |
| வெளியீட்டுத் தகவல்கள் |
| வரலாறு | 2011–முதல் |
| பதிப்பகம் | இல்லினாய்ஸ் பல்கலைக்கழக அச்சகம் |
| வெளியீட்டு இடைவெளி | வருடந்தோறும் |
| திறந்த அணுக்கம் | ஆம் |
| நிலையான சுருக்கம் ISO 4 (alt) **·** Bluebook (alt) NLM (alt) **·** MathSciNet (alt ) |
| ISO 4 | *J. Anim. Ethics* |
| அகரவரிசைத் தொகுத்தல் CODEN (alt **·** alt2) **·** JSTOR (alt) **·** LCCN (alt) MIAR **·** NLM (alt) **·** Scopus |
| ISSN | 2156-5414  |
| JSTOR | janimalethics |
| இணைய இணைப்பு |
| * ஆய்விதழ் வலைத்தளம்
 |

**விலங்கு நெறிமுறை ஆய்விதழ்** (*Journal of Animal Ethics-தி ஜர்னல் ஆப் அனிமல் எதிக்சு*) என்பது மனிதர்களுக்கும் விலங்குகளுக்கும் இடையிலான நெறிமுறை உறவை ஆராயும் பலதுறை சார்ந்த சக மதிப்பாய்வு செய்யப்பட்ட ஆய்விதழாகும். இது பெரேட்டர் மோரா ஆக்ஸ்போர்டு விலங்கு நெறியியல் மையம் இல்லினாய்ஸ் பல்கலைக்கழக அச்சகத்தால் வெளியிடப்படுகிறது. இந்த ஆய்விதழ் தொகுப்பாசிரியர்கள் ஆண்ட்ரூ மற்றும் கிளேர் லின்சி ஆகியோராவர். முன்பு பிரிசில்லா கோன் இணைத்தொகுப்பாசிரியராக இருந்தார். இந்த இதழ் 2011 முதல் ஆண்டுதோறும் வெளியிடப்படுகிறது. இதன் உள்ளடக்கம் அறிவார்ந்த கட்டுரைகள், மதிப்புரைகள் மற்றும் வாதப் பகுதிகளைக் கொண்டுள்ளது.

## மேலும் பார்க்கவும்

* *இனங்களுக்கு இடையில்*
* *எடிகா &amp; அனிமாலி*
* *உறவுகள்.* *ஆந்த்ரோபோசென்ட்ரிஸத்திற்கு அப்பால்*

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
# நில ஆள்வரை

**நில ஆள்வரை** (Jurisdiction (area)) என்பது, அண்டைப் பகுதிகளுக்கு பொருந்தாத, நீதிமன்றங்கள் அல்லது அரசு கட்டுப்பாட்டில் அமைந்த சட்டங்களைக் கொண்டுள்ள ஒரு நிலப்பகுதி ஆகும்.

ஆத்திரேலியா, செருமனி மற்றும் அமெரிக்கா போன்ற கூட்டாட்சி கொண்டுள்ள தேசங்களில் ஒவ்வொரு மாநிலமும் தனித்தனி நில ஆள்வரையாகும். இருப்பினும், சில வேளையில் கூட்டாட்சி அரசின் சில சட்டங்கள், சீராக கூட்டமைப்பு மாநிலங்கள் அனைத்திற்கும் பொருந்துவதாக இருக்கும். மேலும் இது கூட்டாட்சி அரசின் நீதிமன்றத்தால் நடப்பிலாக்கும் விதத்தில் அமைந்திருக்கும். இந்நோக்கில் கூட்டாச்சி அரசு ஒற்றை ஆள்வரையாக அமையும்.

ஒற்றை நாடுகள், பொதுவாக ஒற்றை ஆள்வரையைக் கொண்டிருக்கும், ஆனால் ஐக்கிய இராச்சியம் இதற்கு ஒரு விதிவிலக்காகும்; இது மூன்று விதமான தனிப்பட்ட ஆள்வரைகளைக் கொண்டுள்ளது.

## மேற்கோள்
# ஷாமன் மதம்

ஒரு சைபீரிய ஷாமன்
**ஆவி வழிபாட்டாளர்கள்** அல்லது **ஷாமன் மதம்** என்பது ஒரு மதம் அல்லது பழக்கமாகும். இதில் ஒரு ஷாமன் அல்லது பயிற்சியாளர் மனநிலை மாறிய நிலைகளை அடைந்து, ஒரு ஆவி உலகத்தை உணர்ந்து, அதனுடன் தொடர்புகொண்டு அதன் ஆழ்ந்த ஆற்றல்களை இவ்வுலகிற்குக் கொண்டு வருகிறார்.

ஒரு **ஷாமன்** என்பவர் நல்ல மற்றும் தீய ஆவிகள் உலகை அணுகக்கூடியவராகவும், செல்வாக்கு செலுத்துபவராகவும் கருதப்படுகிறார். பொதுவாக ஒரு சடங்கின் போது தன் நினைவிழந்த நிலைக்குள் நுழைகிறவராகவும், சோதிடம் சொல்பவராகவும் மற்றும் குணமடைய வைப்பவராகவும் கருதப்படுகிறார். "ஷாமன்" என்ற சொல் வடக்கு ஆசியாவின் துங்குசிக் எவங்கி மொழியில் இருந்து உருவாகி இருக்கலாம் என்று கருதப்படுகிறது. இனமொழியியலாளர் சுகா சன்குனனின் கூற்றுப்படி "இந்த சொல் அனைத்து துங்குசிக் சொற்றொடர்களிலும் சான்று கூறப்பட்டுள்ளது". இது நெகிதால், லமுத், உதேகே/ஒரோசி, இல்ச்சா, ஒரோக், மஞ்சூ மற்றும் உல்ச்சா ஆகிய அனைத்து மொழிகளிலும் உள்ளது. மேலும் அவர் "'ஷாமன்' என்பதன் பொருள் முன்-துங்குசிக் மொழியிலிருந்து பெறப்பட்டது என்ற ஊகத்திற்கு எதுவும் முரணாகத் தோன்றவில்லை" என்கிறார். இச்சொல் குறைந்தபட்சம் 2 ஆயிரம் ஆண்டுகள் பழமையானதாக இருக்கலாம் என்கிறார். 1552ல் உருசிய படைகள் கசானின் ஷாமனிசக் கானேட்டை வெற்றி கொண்ட பிறகு மேற்கத்திய உலகத்திற்கு இந்த சொல் அறிமுகப்படுத்தப்பட்டது.

"ஷாமன் மதம்" என்ற சொல் முதன்முதலில் துருக்கியர்கள் மற்றும் மங்கோலியர்கள், அதேபோல் அண்டையாவர்களான துங்குசிக் மற்றும் சமோயேதிக்-பேசும் மக்களின் பழங்கால மதத்தின் வெளிப்புறப் பார்வையாளர்களாக மேற்கத்திய மானுடவியலாளர்களால் பயன்படுத்தப்பட்டது. உலகெங்கிலும் அதிக மத பாரம்பரியங்களைக் கவனித்துப் பார்க்கையில், சில மேற்கத்திய மானுடவியலாளர்கள் ஆசியா, ஆப்பிரிக்கா, ஆத்திரலாசியா மற்றும் அமெரிக்காவின் முற்றிலும் தொடர்பற்ற பகுதிகள் ஆகியவற்றின் பிற பகுதிகளிலுள்ள இனரீதியான மதங்களுக்குள் காணப்படும் ஒன்றுக்கொன்று தொடர்பற்ற மாய-மத நடைமுறைகளை விவரிக்க இந்த சொல்லை மிக பரந்த அளவில் பயன்படுத்தத் தொடங்கினர்.

## சொல்

### சொற்பிறப்பு

சைபீரியன் சாமன் பற்றி முந்தைய அறியப்பட்ட விளக்கம். இது டச்சு ஆராய்ச்சியாளர் நிக்கோலசு விட்சனால் வரையப்பட்டதாகும். 1692ம் ஆண்டில் சமோயேதிக்- மற்றும் துங்குசிக் பேசும் மக்களிடையே அவரது பயணங்களைப் பற்றி ஒரு கட்டுரையை எழுதினார். விட்சன் இந்த விளக்கப்படத்தை "பிசாசின் பூசாரி," எனக் குறிப்பிட்டுள்ளார். அவர் பேய் குணங்கள் என தான் நினைத்ததை வெளிப்படுத்த இந்த வடிவத்திற்கு கூரிய வளை நகங்களைக் கொடுத்துள்ளார்.
"சாமன்" என்ற சொல் ஒருவேளை எவங்கி மொழியில் இருந்து உருவாகி இருக்கலாம். சிம் எவங்கி மக்களால் பேசப்பட்ட தென்கிழக்கு மொழியிலிருந்து பெரும்பாலும் இது உருவாகி இருக்கலாம்.

## குறிப்புகள்
# அறியவியலாமைக் கொள்கை

**அறியவியலாமைக் கொள்கை** அல்லது **அறியவியலாமை நிலைப்பாடு** எனப்படுவது சில விடயங்களின் தன்மை அல்லது மெய்ப்பொருள் பற்றிப் போதிய தகவல்களோ அறிவோ மனிதருக்கு இன்னும் கிடைக்காததால் அந்த விடயங்களைப் பற்றி எந்தவிதமான அறுதியான முடிவுகளையும் முன்வைக்காமல் இருப்பதைக் குறிக்கும். குறிப்பாக இறை, மறுபிறவி, பிறவிச் சுழற்சி, ஆன்மா போன்ற விடயங்கள் அறிவியல் நோக்கில் விளக்கப்படவில்லை. எனவே பலர் இவை பற்றி அறியவியலாது என்ற நிலைப்பாட்டை எடுத்துள்ளார்கள்.

பெரும்பாலான மனிதர்களால் நம்பப்படும் இறை போன்ற விடயங்களை நோக்கி அறியவியலாமைக் கொள்கையை கடைப்பிடிப்பது எளிதன்று. பௌத்தம் இறை நோக்கி அறியவியலாமைக் கொள்கையை கொண்டுள்ளது இங்கு குறிப்பிடத்தக்கது.

## மேற்கோள்கள்
# வடக்கு ஆப்பிரிக்கா

Northern Africa (UN subregion)
  geographic, including above
ஆப்பிரிக்கக் கண்டத்தின் வடக்குப் பகுதி **வடக்கு ஆப்பிரிக்கா** எனப்படுகிறது. ஐக்கிய நாடுகளின் புவிப் பெரும்பகுதிகளுக்கான வரைவிலக்கணத்தின் படி இதில் 7 நாடுகள் அல்லது மண்டலங்கள் அடங்குகின்றன. அவையாவன அல்ஜீரியா, எகிப்து, லிபியா, மொரோக்கோ, சூடான், துனீசியா, மேற்கு சகாரா என்பனவாகும். அல்ஜீரியா, மொரொக்கோ, துனீசியா என்பன கூட்டாக மக்ரப் எனவும் அழைக்கப்படுகிறது.

## மேற்கோள்
# ரேயிலிசம்

Raëlism| A gathering of Raëlians in South Korea. |
| உருவாக்கம் | 1974 |
| வகை | * New religious movement
* UFO religion
 |
| தலைமையகம் | ஜெனீவா, சுவிட்சர்லாந்து |
| Founder | Claude Vorilhon ("Raël") |
| முக்கிய நபர்கள் | * Claude Vorilhon
* Brigitte Boisselier
 |
| வலைத்தளம் | rael.org |

**ரேயிலிசம்** (*Raëlism*) என்பது வெளிக் கோள் வாசிகளை நம்பும் ஒரு சமயம் ஆகும். இந்தச் சமயத்தை ரேயில் என அறியப்படும் குளோட் வொறில்கோன் (Claude Vorilhon) என்பவர் நிறுவினார்.

ரேயிலிசத்தின் இறையியலின் படி உலகில் உயிரினங்கள் எல்கோம் எனப்படும் வெளிக் கோள் வாசிகளால் உருவாக்கப்பட்டது என்று நம்புகின்றனர். எலோகிம் மனிதர்கள் போல் தோற்றம் கொண்டவர்கள் என்றும், அவர்கள் மனித வழித்தோன்றல்களுடன் தொடர்பை ஏற்படுத்திய போது அவர்களை மனிதர்கள் தேவர்கள் அல்லது கடவுகள் என்று கருதினார்கள் என்றும் நம்புகின்றனர். புத்தர், யேசு, மற்றும் பிற பலர் எலோகிமின் தூதுவர்கள் என்று இவர்கள் நம்புகின்றனர்.

இந்தச் சமயத்தை சுமார் அரை மில்லியனுக்கு மேற்பட்ட மக்கள் தற்போது நம்புகின்றனர், அல்லது கடைப்பிடிக்கிறார்கள்.

## உசாத்துணை

## வெளி இணைப்புகள்

விக்கிமீடியா பொதுவகத்தில்,
 ரேயிலிசம்
என்பதில் ஊடகங்கள் உள்ளன.

* Web site of the Raëlian Movement
# பேய் நடனம்

லகோடா மக்களின் பேய் நடனம் - ஃபிரடரெிக் ரெமிங்டன், 1890.
**பேய் நடனம்** என்பது பழங்குடி அமெரிக்க மக்கள் பலரின் சமயங்களுடன் இணைந்துள்ள ஒரு புது சமய இயக்கம். ஜாக் வில்சன் என்பவர் இந்நடனத்தை அறிமுகப்படுத்தினார். அடிப்படையில் இது பழங்குடி அமெரிக்கர்களின் வட்ட நடனத்தை அடிப்படையாய்க் கொண்டதே. இந் நடனத்தை ஆடுவதன் மூலம் இறந்து போன மூதாதையர்களின் ஆவிகளுடன் தொடர்பு கொண்டு அமைதியாக வாழ முடியும் என நம்பப்படுகிறது.

இந்த நடனம் வீற்றிருக்கும் எருது உள்ளிட்ட பலரின் படுகொலைகளுக்கு காரணமாய் அமைந்தது.

## மேற்கோள்கள்
# கிரெனடா

| கிரெனடா*Gwenad* (கிரெனேடியன் கிரியோல் பிரஞ்சு) |
| --- |
|
கொடி

சின்னம்

 |
| **குறிக்கோள்:**"Ever Conscious of God We Aspire, Build and Advance as One People" |
| **நாட்டுப்பண்:** "Hail Grenada"Duration: 1 minute and 18 seconds.1:18**அரச வணக்கம்:** "கடவுளே எம் அரசரைக் காத்தருளும்"
 Duration: 50 seconds.0:50 |
|  |
| தலைநகரம்மற்றும் பெரிய நகரம் | செயிண்ட். ஜோர்ஜ்ஸ் ﻿ / ﻿ |
| ஆட்சி மொழி(கள்) | ஆங்கிலம் |
|  பிராந்திய மொழிகள் | * கிரெனேடியன் கிரியோல் ஆங்கிலம்
* கிரெனேடியன் கிரியோல் பிரஞ்சு
 |
| இனக் குழுகள் (2011) | * 82.4% African
* 13.3% Mixed
* 2.2% Indian
* 1.3% Other
* 0.9% Unspecified
 |
| சமயம் (2020) | * 96.6% கிறிஸ்தவம்
* —48.8% உரோமன் கத்தோலிக்
* —39.2% சீர்திருத்தத் திருச்சபை
* —8.6% மற்ற கிறிஸ்தவர்
* 1.3% ராஸ்தஃபாரை
* 1.0% சமயமின்மை
* 0.7% இந்து சமயம்
* 0.4% மற்ற
 |
| மக்கள் | கிரேனேடியன் |
| அரசாங்கம் | ஒருமுக நாடாளுமன்ற அரசியல்சட்ட முடியாட்சி |
|  |
| • முடியாட்சி  | சார்லசு III |
| • அளுனர்-நாயகம்  | சிசிலி லா கிரெனேட் |
| • பிரதமர்  | டிக்கன் மிட்செல் |
|  |
| சட்டமன்றம் | நாடாளுமன்றம் |
| • மேலவை | மூப்பவை |
| • கீழவை | பிரதிநிதிகளவை |
| உருவாக்கம் |
|  |
| • Associated State  | 3 மார்ச் 1967 |
| • ஐ.இ. இடமிருந்து விடுதலை  | 7 பெப்ரவரி 1974 |
| • மக்கள் புரட்சிகர அரசு  | 13 மார்ச் 1979 |
| • அரசியலமைப்பு மறுசீரமைப்பு  | 4 திசம்பர் 1984 |
|  |
| பரப்பு |
| • மொத்தம் | 348.5 km2 (134.6 sq mi) (185வது) |
| • நீர் (%) | 1.6 |
| மக்கள் தொகை |
| • 2021 மதிப்பீடு | 124,610 (179வது) |
| • அடர்த்தி | 318.58/km2 (825.1/sq mi) (45வது) |
| மொ.உ.உ. (கொ.ஆ.ச.) | 2019 மதிப்பீடு |
| • மொத்தம் | $1.801 பில்லியன் |
| • தலைவிகிதம் | $16,604 |
| மொ.உ.உ. (பெயரளவு) | 2019 மதிப்பீடு |
| • மொத்தம் | $1.249 பில்லியன் |
| • தலைவிகிதம் | $11,518 |
| மமேசு (2019) |  0.779 உயர் · 74வது |
| நாணயம் | கிழக்கு கரீபியன் டாலர் (XCD) |
| நேர வலயம் | ஒ.அ.நே−4 (அத்திலாந்திக் நேர வலயம்) |
| வாகனம் செலுத்தல் | இடது பக்கம் |
| அழைப்புக்குறி | +1-473 |
| ஐ.எசு.ஓ 3166 குறியீடு | GD |
| இணையக் குறி | .gd |
| **வலைத்தளம்** www.gov.gd |
| 1. Plus trace of Arawak / Carib.
 |

**கிரெனடா** கரிபியக் கடலில் அமைந்துள்ள ஒரு தீவு நாடாகும். இது தெற்கு கிரெனடைன்சையும் உள்ளடக்கியதாகும். கிரேனடா மேற்கு அரைக்கோளத்தில் அமைந்துள்ள இரண்டாவது சிறிய சுதந்திர நாடாகும். இது திரினிடாட் டொபாகோவுக்கு வடக்கிலும் செயிண்ட். வின்செண்ட் கிரெனடைன்சுக்கு தெற்கேயும் அமைந்துள்ளது.

## மேற்கோள்கள்
# தாய்மொழி

*இக்கட்டுரை "முதல் மொழி" பற்றியது. தாய்லாந்து நாட்டின் முதல் மொழி பற்றி அறிய தாய் (மொழி) கட்டுரையைப் பார்க்க.*

**தாய்மொழி** (*Mother Tongue*) என்பதற்குப் பல விதமான வரைவிலக்கணங்கள் கூறப்படுகின்றன. மிகப் பரவலாகப் புழங்கிவரும் இச்சொல் தெளிவாகப் புரிந்து கொள்ளப்பட்ட ஒரு சொல்லாகத் தோன்றினாலும், இதற்குச் சரியான வரைவிலக்கணம் கொடுப்பது கடினமாகும்.

ஒரு வரைவிலக்கணப்படி, சிறுவயதில் கற்கப்பட்டு, ஒருதலைமுறையில் இருந்து இன்னொரு தலைமுறைக்குக் கடத்தப்படும் மொழியே தாய்மொழி எனப்படுகிறது. வேறு சில, சிறு வயதில் முதன்முதலாகக் கற்கும் மொழியே தாய்மொழி என்கின்றன. இன்றைய நிலையில் பல நாடுகளும், சமுதாயங்களும், நிறுவனங்களும் தங்களது வசதிகளுக்கும் தேவைகளுக்கும் ஏற்பத் தாய்மொழி என்பதற்கு விளக்கம் கொடுக்கின்றன.

## மேற்கோள்கள்
# கல்விச் சீர்திருத்தம்

கல்விச் சீர்திருத்தம் (Education reform) என்பது பொதுக் கல்வியின் குறிக்கோள் மாற்றத்தினைக் குறிப்பதாகும். படித்த தனிநபர் அல்லது படித்த சமூகத்தில் கல்வியினால் எந்தமாதிரியான அனுபவங்கள் ஏற்படுகின்றன என்பது குறித்த விவாதங்களின் மூலம் கல்வியின் பொருளும் கல்வி முறைகளும் மாறிவிட்டன. வரலாற்று ரீதியாக, கல்விச் சீர்திருத்தத்திற்கான உந்துதல்கள் சமூகத்தின் தற்போதைய தேவைகளைப் பிரதிபலிக்கவில்லை. சீர்திருத்தத்தின் ஒரு நிலையான கருப்பொருள், கல்வித் தரத்தில் பெரிய முறையான மாற்றங்கள் குடிமக்களின் சுகாதாரம், செல்வம் மற்றும் நல்வாழ்வில் சமூக வருவாயை உருவாக்கும் என்ற கருத்தை உள்ளடக்கியது.

பரந்த சமூக மற்றும் அரசியல் செயல்முறைகளின் ஒரு பகுதியாக, கல்விச் சீர்திருத்தம் என்ற சொல், சமகால சமூகத்தின் தேவைகள் மற்றும் மதிப்புகளைப் பிரதிபலிக்கும் வகையில் ஒரு நாட்டின் பொதுப் பள்ளி முறையைப் பாதிக்கும் கல்விச் சட்டம், தரநிலைகள், முறை மற்றும் கல்விக் கொள்கை திருத்துவதற்காகச் செய்யப்பட்ட குறிப்பிடத்தக்க, முறையான திருத்தங்களின் காலவரிசையைக் குறிக்கிறது. 18 ஆம் நூற்றாண்டில், வீட்டிற்கு வந்துஆசிரியர்கள் கல்வி கற்பிக்கும் பாரம்பரியக் கல்வியானது முதன்மையாகப் பணக்காரக் குடும்பங்களைச் சேர்ந்த குழந்தைகளுக்கு ஒரு சலுகையாக இருந்தது. கலைக்களஞ்சியம், பொது நூலகங்கள் மற்றும் இலக்கணப் பள்ளிகள் போன்ற புதுமைகள் அனைத்தும் பாரம்பரியக் கல்வி மாதிரியின் செலவுகளுடன் தொடர்புடைய சில நிதிச் சுமைகளைக் குறைப்பதை நோக்கமாகக் கொண்டிருந்தன. விக்டோரியன் சகாப்தத்தின் உந்துதல்கள் சுய முன்னேற்றத்தின் முக்கியத்துவத்தை வலியுறுத்தின. இலத்தீன், கலை மற்றும் வரலாறு போன்ற பாரம்பரியத் தாராளவாத கலைப் பாடங்களைக் காட்டிலும் நவீன மொழிகள் மற்றும் கணிதம் போன்ற வணிக ரீதியாக மதிப்புமிக்கத் தலைப்புகளைக் கற்பிப்பதில் விக்டோரியன் கல்வி கவனம் செலுத்தியது.

### 18-ஆம் நூற்றாண்டு

#### குழந்தைக் கற்றல்

ஜீன்-ஜாக் ரூசோ
குழந்தைக் கற்றல் இயக்கத்தின் தந்தை இழான் இழாக்கு உரூசோ, குழந்தை மையக் கற்றலினை வலியுறுத்தினார்.

*எமிலி: ஆர், அன் எஜுகேசன்* என்ற நூலில், ஒரு கற்பனையான புதிதாகப் பிறந்த குழந்தையின் கல்விக்கான கல்வித் திட்டத்தை வயதுவந்தோர் மூலம் அமைக்கிறது.

## சீர்திருத்தத்திற்கு தடைகள்

### வண்ண அடிப்படையில் மாணவர்கள் எதிர்கொள்ளும் கல்வி ஏற்றத்தாழ்வுகள்

கல்விச் சீர்திருத்தத்தில் கருத்தில் கொள்ள வேண்டிய மற்றொரு காரணி சமத்துவம் மற்றும் அணுகல் ஆகும். அமெரிக்காவில் கல்வி தொடர்பான சமகாலப் பிரச்சினைகள், பல்வேறு சமூகக் குழுக்களில் கல்வி அடைவதற்கான விளைவுகளுடன் வரும் ஏற்றத்தாழ்வுகளின் வரலாற்றை எதிர்கொள்கின்றன.

## மேற்கோள்கள்
# வகுப்பறை ஏற்பாடு

**வகுப்பறை ஏற்பாடு** (Class arrangement) என்பது பள்ளி வகுப்பறையில் நாற்காலிகள், மேசைகள், பொருட்கள் ஆகியவற்றின் ஏற்பாட்டு அமைப்பைக் குறிக்கிறது. பெரும்பாலான நாடுகளில், இந்த ஏற்பாடு பெரும்பாலும் இருக்கை அட்டவணையின் உதவியுடன் ஊதியம் பெற்ற, தொழில்முறை ஆசிரியரால் தேர்ந்தெடுக்கப்படுகிறது. வகுப்பறை நிர்வாகத்தின் ஒரு பகுதியாக வகுப்பறை ஏற்பாட்டைத் தீர்மானிப்பது பொதுவாக கல்வி ஆண்டின் ஆரம்பத்தில் செய்யப்படுகிறது. வகுப்பறை சூழலை மாற்றுவது, மாணவர் ஈடுபாடு, கவனம் மற்றும் பங்கேற்பு ஆகியவற்றை பாதிக்கும் என்று கருதப்படுகிறது.

மாணவர்களுக்கான இருக்கையானது கல்விச் சாதனை மற்றும் வகுப்பறை பங்கேற்புடன் தொடர்புடையது என்று சில ஆராய்ச்சிகள் தெரிவிக்கின்றன. மேலும் வகுப்பறை ஏற்பாடானது வகுப்பறைக்குள் உள்ள வகுப்புவாத சூழலை பாதிக்கும் திறனைக் கொண்டுள்ளது.

## ஏற்பாடு வடிவங்கள்

வகுப்பறை ஏற்பாடுகள் பின்வரும் பல்வேறு வடிவங்களைப் பின்பற்றலாம்:

* மரபு (மாணவர்கள், ஆசிரியர்களை எதிர்கொள்வர்)
* அரங்க இருக்கை
* U வடிவ (அல்லது குதிரைலாட வடிவில்)
* கலவையாக (பல்வேறு நிலைகளில் மேசைகள்)
* வட்டமேசை வடிவம் ( மாணவர்கள் மற்றும் பயிற்றுனர்கள் மையத்தை எதிர்கொள்ளும் வகையில்)

## வரலாறு

20 ஆம் நூற்றாண்டின் தொடக்கத்தில், புதிய கல்விக் கொள்கையானது, குழந்தைத் தொழிலாளர்களைத் தடை செய்தல், பள்ளிச் சேர்க்கைகளை விரைவாக அதிகரித்தல் மற்றும் வகுப்பறை வடிவமைப்பை தரப்படுத்துகின்றன.

## சான்றுகள்
# பாடக் குறிப்பு

**பாடக் குறிப்பு** (lesson plan) (பரவலாக பாடத் திட்டம்) என்பது ஒரு பாடத்திற்கான கற்பித்தல் அல்லது "கற்றல் பாதை" பற்றிய ஆசிரியரின் விரிவான விளக்கமாகும். வகுப்பறையில் எவ்வாறு கற்பித்தல் நடைபெறுகிறது என்பது தொடர்பாக ஆசிரியரால் தினசரி பாடக் குறிப்பு உருவாக்கப்படுகிறது. ஆசிரியரின் விருப்பம்,பாடத்தின் தன்மை மற்றும் மாணவர்களின் தேவைகளைப் பொறுத்து விவரங்கள் மாறுபடும். பள்ளிக்கூட அமைப்பால் சில கட்டாயத் தேவைகள் பாடக் குறிப்பில் இருக்கலாம். ஒரு பாடக் குறிப்பு என்பது ஒரு குறிப்பிட்ட பாடத்தை நடத்துவதற்கான ஆசிரியரின் வழிகாட்டியாகும், மேலும் அதில் இலக்கு (மாணவர்கள் என்ன கற்றுக்கொள்ள வேண்டும்), இலக்கை எவ்வாறு அடைவது (வழிமுறை, செயல்முறை) மற்றும் எவ்வாறு இலக்கு அடையப்படும் என்பதை அளவிடும் வழி ஆகியவை அடங்கும் ( சோதனை, பணித்தாள், வீட்டுப்பாடம் போன்றவை. )

## பாடக் குறிப்பிற்கான கூறுகள்

பாடக் குறிப்பில் பயன்படுத்தப்படும் பொதுவான கூறுகள் பின்வருமாறு:

* பாடத்தின் தலைப்பு
* நேரம்
* கற்றல் துணைக்கருவிகள்
* கற்றல் நோக்கங்கள்
* கற்றல் விளைவுகள்
* ஆர்வமூட்டுதல்/ அறிமுகம்
* வாசித்தல்
* புதிய வார்த்தைகள்
* கருத்து வரைபடம்/மன வரைபடம்
* தொகுத்தல்
* வழங்குதல்
* வலுவூட்டல்
* மதிப்பீடு
* குறைதீர் கற்பித்தல்
* எழுதுதல்
* தொடர்பணி

### ஹெர்பார்டியன் அணுகுமுறை: பிரெட்ரிக் ஹெர்பார்ட் (1776-1841)

ஹெர்பார்ட்டின் கூற்றுப்படி, "எதிர்கால பாடங்களுக்கான புரிதலை விரிவுபடுத்தும் அதே வேளையில் மாணவர்களின் தவறான புரிதல்களை அடையாளம் கண்டு அதனைத் திருத்துவதற்கான வாய்ப்புகளை வழங்குவதற்காக வடிவமைக்கப்பட்ட எட்டு நிலைகள் உள்ளன". அவையாவன

1. அறிமுகம்
2. ஆர்வமூட்டுதல்
3. அறிவுக் கிளர்ச்சி
4. புதிய தகவல்களின் அறிமுகம்
5. தெளிவுபடுத்துதல்
6. பயிற்சி மற்றும் மீளாய்வு
7. சுயாதீன பயிற்சி
8. முடிவு

### பாடத் திட்டங்கள் மற்றும் அலகுத் திட்டங்கள்

ஒரு சிறந்த பாடக் குறிப்பானது மாணவர்களின் நலன்களையும் தேவைகளையும் பிரதிபலிக்கிறது. இது கல்வித் துறைக்கான சிறந்த நடைமுறைகளை உள்ளடக்கியது. பாடத் திட்டம் ஆசிரியரின் கல்வித் தத்துவத்துடன் தொடர்புடையது, இது மாணவர்களுக்குக் கல்வி கற்பிப்பதன் முதன்மை நோக்கம் என்று ஆசிரியர் உணர்கிறார்.

## மேலும் பார்க்கவும்

* கலைத்திட்டம்
* பாடத்திட்டங்கள்
* புளூமின் வகைப்பாடு
* பாடம்

## சான்றுகள்
# கல்வி நிலை

**கல்வி நிலைகள்** (Educational stage) என்பது முறையான கற்றலின் உட்பிரிவுகளாகும், பொதுவாக ஆரம்பக் கல்வி, இடைநிலைக் கல்வி மற்றும் மூன்றாம் நிலைக் கல்வி ஆகியவற்றை உள்ளடக்கியது. ஐக்கிய நாடுகளின் கல்வி, அறிவியல் மற்றும் கலாச்சார அமைப்பு ( யுனெஸ்கோ ) அதன் சர்வதேச தரக் கல்வி (ISCED) அமைப்பில் நிலை 0 (முன் ஆரம்பக் கல்வி) முதல் நிலை 8 வரை ஒன்பது நிலைக் கல்வியை அங்கீகரித்துள்ளது. யுனெஸ்கோவின் சர்வதேசக் கல்விப் பணியகம் நாடு சார்ந்த கல்வி முறைகள் மற்றும் அவற்றின் நிலைகளின் தரவுத்தளத்தைப் பராமரிக்கிறது.

## அமைப்பு

குழந்தைப் பருவம் மற்றும் இளமைப் பருவத்தில் கல்வி என்பது பொதுவாக குழந்தைப் பருவப் பள்ளியின் இரண்டு அல்லது மூன்று-நிலை முறை மூலம் வழங்கப்படுகிறது, அதைத் தொடர்ந்து அவர்களின் முறையான கல்வியைத் தொடர்பவர்கள் உயர்கல்வி அல்லது தொழிற்கல்வி பயில்வார்கள்.

* பாலர் கல்வி - மழலையர் பள்ளியில் (அமெரிக்கா மற்றும் கனடாவிற்கு வெளியே) குழந்தைப் பருவக் கல்வி
* ஆரம்பக் கல்வி - ஆரம்பப் பள்ளி அல்லது தொடக்கப் பள்ளியில் , சில சமயங்களில் நடுநிலைப் பள்ளியின் ஆரம்ப ஆண்டுகளில்
* இடைநிலைக் கல்வி- இடைநிலைப் பள்ளி அல்லது உயர்நிலைப் பள்ளியில், சில சமயங்களில் நடுநிலைப் பள்ளியின் இறுதி ஆண்டுகளில்
* உயர்கல்வி அல்லது தொழிற்கல்வி

| வயது | கல்வி நிலை | 2-நிலை அமைப்பு | 3-நிலை அமைப்பு | இடைநிறுத்தப்பட்டது |
| --- | --- | --- | --- | --- |
| 3-4 | ஆரம்ப குழந்தைப்
பருவக் கல்வி | பாலர் பள்ளி | பாலர் பள்ளி | 0 |
| 4–5 |
| 5–6 | தொடக்கக் கல்வி | ஆரம்ப பள்ளி | தொடக்கப்பள்ளி | 1 |
| 6–7 |
| 7–8 |
| 8–9 |
| 9-10 |
| 10-11 | நடுநிலைப்பள்ளி | 2 |
| 11-12 |
| 12-13 | இடைநிலைக் கல்வி | உயர்நிலை பள்ளி |
| 13-14 |
| 14-15 |
| 15-16 |
| 16-17 | உயர்நிலைப் பள்ளி | 3 |
| 17-18 |

## நாடுகள் வாரியாக

### இந்தியா

ஒன்றிய மற்றும் பெரும்பாலான மாநில வாரியங்கள் "10+2+3" கல்வி முறையை ஒரே மாதிரியாகப் பின்பற்றுகின்றன. இந்த முறையில், பள்ளிகளில் 10 ஆண்டுகளும், இளையோர் கல்லூரிகளில் 2 ஆண்டுகளும், பின்னர் இளங்கலை பட்டப்படிப்புக்கு 3 ஆண்டுகள் என்றவாறு கல்வி பயிலுகின்றனர். முதல் 10 ஆண்டுகளில் 4 ஆண்டுகள் தொடக்கக் கல்விக்கும் 6 ஆண்டுகள் உயர்நிலைக் கல்விக்கும் 2 ஆண்டுகள் இளையோர் கல்லூரிக்கும் எனப் பிரிக்கப்பட்டுள்ளது. இந்த முறை 1964-66 கல்வி ஆணையத்தின் பரிந்துரையிலிருந்து உருவானது.

## மேற்கோள்கள்